**ANEXA 2**

1. Organizarea serviciului de permanență la sediul primăriilor;
2. Intensificarea acțiunilor cu caracter preventiv si operativ din responsabilitatea serviciilor voluntare pentru situații de urgență;
3. Amenajarea unor puncte medicale de prim ajutor și de adăpostire a populației semnalizate corespunzător astfel încât să fie identificate cu ușurință de populație, dotate cu aer condiționat și apă potabilă care să fie distribuită gratuit si informarea Secretariatului Tehnic Permanent al CJSU Constanța, asupra amplasamentelor acestora, la adresa de mail: stp\_cjsu@isudobrogea.ro;
4. Asigurarea funcţionării continue a sistemului centralizat de distribuire a apei şi asigurarea necesarului de apă;
5. Asigurarea unor surse alternative de apă în situația reducerii substanțiale a debitului în rețeaua comunală de distribuție sau urmare a avarierii acestora;
6. Identificarea prin compartimentele de specialitate sau/si cu sprijinul ONG-urilor și voluntarilor a persoanelor vulnerabile și monitorizarea acestora;
7. Aplicarea măsurilor de prevenire a riscurilor la persoanele vulnerabile, cu asigurarea nevoilor zilnice privind tratamentul, îngrijirea, alimentaţia de bază; Desfăşurarea pregătirilor pentru organizarea preluării acestora de către entităţi care asigură îngrijiri la domiciliu;
8. Luarea de măsuri pentru adaptarea programului serviciilor publice astfel încât deplasarea populaţiei către acestea să se facă în afara intervalelor orare cu temperaturi extrem de ridicate. În mod similar vor fi formulate recomandări pentru modificarea corespunzătoare a programului de lucru al unităţilor de aprovizionare cu alimente şi prestatoare de servicii;
9. Adoptarea măsurilor pentru reducerea programului normal de lucru și limitarea activităților desfășurate în aer liber, în situația depășirii pragului critic de 80 unități;
10. Menţinerea condiţiilor corespunzătoare în taberele şcolare;
11. Informarea organizatorilor de evenimente sportive, culturale, comerciale etc. cu privire la durata şi intensitatea caniculei sau a oricăror fenomene hidrometeorologice periculoase (inundații, vijelii etc), fără a se limita la acestea, pentru a lua măsurile adecvate.